Касаба
Касаба – 1) бир жак бети жарданып калган, кыр тарткан кар катмары; 2) касаба мөңгү, асылма мөңгү – бийик тоонун тик капталдарында жайгашкан мөңгү. Мөңгү тоонун этегине жетпей бүтөт, ошондуктан ал тоо капталында асылып же салаңдап тургандай көрүнөт. Асылма мөңгүлөр кургакчыл шарттарда, тоолордо таралган. Көчкү жана муз көчкүлөр мүнөздүү. Тоо капталынын таманында муздар пайда болот. Асылма мөңгүлөр Теңир-Тоодо кездешет; 3) касаба – асаба, байрак, желек, туу. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9